आसामनि बारग’ गिबि मन्थ्रि सर्बानन्द सन’वालआ मिरु केबिनेट मन्थ्रि महरै समायखिरा लाबाय। हादरगिरिनि भबन आव मैया गोदान मिरु केबिनेट मन्थ्रिनि समायखिरा लानाय हाबाफारिखौ खुंफुंनाय जायो। हादरगिरि रामनाथ कभिन्दआ गासै सा 43 गोदान केबिनेट मन्थ्रिफोरखौ समायखिरालाइ फरायहोनानै समायखिरा लाहोयो। मैया दिल्लीआव गासै सा 43 मिरु केबिनेट मन्थ्रिजों आसामनि बारग’ गिबिमन्थ्रि सर्बानन्द सन’वालआबो समायखिरा लायो। सर्बानन्द सन’वालजों लोगोसे किरेन रिजिजु बिथाङाबो मिरु केबिनेट मन्थ्रि महरै समायखिरा लादों। आसामनि बारग गिबि मन्थ्रि नो आयुश, जाहाज आरो दै लामा नि बिबान खौ होदों। किरन रिजिजु बिथांनो आयेन आरो न्याय नि मन्थ्रि नि बिबान होनाय जादों। राजनाथ सिंह आ रैखाथि, अमित साह आ नखर, निर्मला सितारामन आ रांखान्थि, नरेन्द्र सिंह तोमार आ आबाद, स्म्रिति ईरानि आ आयजो आरो गथफोरनि बिफान, धर्मेन्द्र प्रधान नो सोलोंथाय, अश्विनि बैश्नव नो रेल, हर्सदिप सिंह पुरि नो पेट्रलियाम आरो थिंगायारि गेस नि बिबान, भुपेन्दर यादव नो हाग्रा बिफान फोरखौ होनाय जायो। गुबुन फारसे रायजोआरि मन्थ्रि नि बिबना महरै आसामनि रामेश्वर टेलि नो पेट्रलियाम आरो मिथिंगायारि गेस नि बिबान होनाय जायो। मदि नि मन्थ्रि आफाद आव आयजोफोरनि बोलो। सा 7 आयजो मन्थ्रि फोरखौ सोदों, दायो गासै सा 11 जाहैबाय।